En bortvisning af en ansat er meget voldsom, da den betyder, at den bortviste ikke har krav på at få et varsel, men fratræder sin stilling omgående. Det betyder også, at løn og andre personalegoder ophører omgående.
Du kan som ansat bortvises, når arbejdsgiver mener, at du har gjort dig skyldig i grov misligholdelse.
Bortvisningen skal ske straks efter forseelsen, og med det menes inden for få dage. Ellers kan du og din fagforening argumentere for, at forseelsen ikke kan have været så grov, at den skal resultere i en bortvisning.
Hvis du bliver bortvist, så kontakt din tillidsrepræsentant eller fagforening med det samme.